Novinky z Fitlavie ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Vianoce sú za dverami a s nimi aj vôňa medovníčkov, vanilkových rožkov a perníčkov.
Ale čo ak ti povieme, že si môžeš užiť všetky tieto dobroty bez výčitiek? Zdravšie vianočné pečenie nie je o tom, že sa vzdáš chuti alebo tradícií, ale o tom, že ich upravíš tak, aby zapadli do tvojho zdravšieho životného štýlu.
Vieš, že...?
Med môže byť zdravšou alternatívou cukru
Výskumy hovoria, že med má nižší glykemický index (GI) ako biely cukor, čo znamená, že spôsobuje pomalší nárast hladiny cukru v krvi. To z neho robí o niečo zdravšiu možnosť sladenia, ktorú môžeš využiť nielen v koláčoch.
Špaldová múka ti môže zlepšiť trávenie
Špaldová múka obsahuje viac vlákniny a bielkovín ako klasická biela múka, čo podporuje trávenie a stabilizuje hladinu cukru v krvi. Špaldová múka je tiež vyrábaná z celých zŕn vrátane klíčka, ktorý je bohatým zdrojom vlákniny, vitamínov a minerálov.
Horká čokoláda prospieva tvojmu zdraviu
Čokoláda s vysokým obsahom kakaa (70 % a viac) obsahuje flavonoidy, ktoré môžu znižovať krvný tlak a zlepšovať náladu. Napríklad, flavonoidy v horkej čokoláde stimulujú endotel ciev k produkcii oxidu dusnatého, čo vedie k zníženiu krvného tlaku.
Ak hľadáš zaujímavé tipy, ktoré ti pomôžu mať na stole zdravšie, no stále chutné vianočné pochúťky, si tu správne. Máme pre teba
4 tipy, ako na zdravšie vianočné pečenie.
Tip 1
Biely cukor je jednou z najčastejších príčin nadmerného kalorického príjmu a rýchlych výkyvov hladiny cukru v krvi. Tie môžu spôsobiť návaly energie, po ktorých nasleduje únava. Prírodné sladidlá, ako med alebo javorový sirup, okrem sladkej chuti ponúkajú aj ďalšie benefity, napríklad antioxidanty a minerály. Navyše, sú menej spracované, čo ich robí prirodzenejšou voľbou.
Nahraď cukor prírodnými sladidlami
Do medovníkov použi namiesto bieleho cukru rovnaké množstvo medu. Nielen, že dodá cestu krásnu arómu, ale medovníky budú mäkšie. Ak pečieš bábovku, vyskúšaj nahradiť polovicu cukru javorovým alebo agávovým sirupom. Zachováš sladkú chuť a pridáš jemnú karamelovú arómu. Ak hľadáš vyslovene nízkokalorickú alternatívu, skús umelé sladidlo – má takmer nulové kalórie a je vhodný aj pre ľudí, ktorí si zo zdravotných dôvodov sledujú hladinu cukru v krvi.
Tip 2
Klasická biela múka je ochudobnená o vlákninu a živiny, čo znamená, že rýchlo zvyšuje hladinu cukru v krvi a neprináša pocit sýtosti. Alternatívy, ako špaldová, celozrnná, mandľová či kokosová múka, ponúkajú vyšší obsah vlákniny, vitamínov a minerálov. Zároveň dodávajú cestu špecifickú chuť, ktorá môže príjemne prekvapiť.
Vyskúšaj múku s pridanou hodnotou
Pri pečení lineckých koláčikov nahraď polovicu bielej múky špaldovou. Špaldová múka má jemnú orieškovú chuť, ktorá sa k lineckým dokonale hodí. Pri muffinoch skús použiť kombináciu mandľovej a kokosovej múky. Mandľová dodá vláčnosť a kokosová jemnú exotickú chuť. Na vanilkové rožky použi mandľovú múku namiesto klasickej. Získaš jemnejšiu textúru a zdravšiu alternatívu tradičného receptu.
Tip 3
Tuky sú nevyhnutnou súčasťou našej stravy, ale nie všetky tuky sú rovnaké. Margaríny a lacné spracované tuky často obsahujú transmastné kyseliny, ktoré môžu zvyšovať riziko srdcových ochorení. Naopak, zdravé tuky, ako kokosový olej alebo orechové maslá, sú výborným zdrojom energie a majú priaznivé účinky na zdravie.
Experimentuj so zdravými tukmi
Vianočné sušienky upeč s kokosovým olejom namiesto masla. Použijeme rovnaké množstvo, ale sušienky budú mať jemný kokosový nádych. Pri bábovke alebo inom jemnom ceste nahraď polovicu masla jablkovým pyré. Znížiš obsah tuku a pridáš prirodzenú sladkosť. V orechových krémoch na zákusky použi namiesto klasického masla orechové maslo (napríklad mandľové alebo arašidové). Dodáš chuť a obohatíš krém o zdravé tuky.
Tip 4
Vianočné pečenie je ideálnou príležitosťou obohatiť tradičné recepty o suroviny s vysokou nutričnou hodnotou. Prísady, ako orechy, chia semienka alebo kakao s vysokým obsahom kakaa, zvyšujú obsah vlákniny, zdravých tukov či antioxidantov v dezertoch bez toho, aby to ovplyvnilo ich chuť.
Vylepši svoje koláče
Do cesta na brownies pridaj namiesto múky mleté orechy. Koláčiky budú vláčnejšie a výživnejšie. Ak pečieš perníky, primiešaj do cesta lyžicu chia semienok. Po zmiešaní s tekutinou vytvoria gél, ktorý pomôže zlepšiť štruktúru cesta. Na čokoládové pralinky použi kvalitnú horkú čokoládu s minimálne 70 % kakaa. Obsahuje menej cukru a viac antioxidantov. Pri príprave cesta na muffiny môžeš pridať proteínový prášok, aby si zvýšila obsah bielkovín. Stačí nahradiť časť múky jednou či dvomi odmerkami proteínu.
Víkend v zdravom životnom štýle
Precvič si doma za 10 min celé telo
Chceš mať krásne nohy a zadok? Vyskúšaj tento tréning! Prvý cvik opakuj 10x L/P. Druhý cvik opakuj 10x. Tretí cvik opakuj 20x. Celý tréning opakuj 3-5 krát! Tak čo ideš do toho s nami? 👀💪🏼
IDEM NA TO
Zdravý obed do 30 minút
Fazuľa je strukovina, ktorá pochádza z Mexika. Jej pestovanie sa rozšírilo do celého sveta a aj na Slovensko. Rýchly obed alebo večera do pár minút, po ktorej sa budeš olizovať až za ušami? To sú tieto zapečené fazuľové lusky.
PREJSŤ NA RECEPT
TIP pre mlsné jazýčky
Mini makovo-džemová buchta je ideálnym riešením, ak hľadáš rýchly a chutný dezert, ktorý poteší každého. Hodia sa na raňajky, desiatu alebo ako sladký snack počas dňa. A pripraviť ich zvládne naozaj každý.
PREJSŤ NA RECEPT
Čo si tento víkend prečítať?
Desí ťa koniec letného času? Nemáš pekného slova na to dlhé, mrazivé a sivé ročné obdobie? Čo keby existoval spôsob, ako to zmeniť? Psychologička Kari Leibowitz ti v knihe Ako milovať zimu pomôže vidieť zimu v inom svetle. Uvedomíš si, že aj toto obdobie môže byť plné radosti a môže ti pomôcť nadobudnúť vzácne zručnosti, ktoré ovplyvnia tvoju duševnú pohodu počas celého roka.
Máš na čítanie len pár minút? Schody na cvičenie môžu byť jedným z najlepších nástrojov, aké si môžeš zvoliť pre svoje kardio tréningy. Možno sa ti to na prvý pohľad nezdá, no ak im dáš šancu, určite pochopíš, prečo si získali takú popularitu medzi športovkyňami po celom svete. V iac sa dozvieš v článku Schody na cvičenie: tvoj nový kardio pomocník.
Čo si pozrieť alebo vypočuť?
Športovanie v zime je zdravé, ale musíš vedieť, ako na to. Na čo si treba dávať pozor pri športovaní v zime? 👀🥶💪🏼 To sa dozvieš vo videu.
POZRIEŤ SI VIDEO
Kam tento víkend vyraziť za zdravým životným štýlom?
Verejné korčuľovanie, Brezno 7.12.2024 o 14 hod Začala zima a to znamená len jedno - začala sezóna korčuľovania na ľade! V Brezne sa tento víkend koná verejné korčuľovanie s Mikulášom. Podobnú akciu však nájdete aj v iných mestách Slovenska, napríklad aj v Košiciach.
POZRIEŤ UDALOSŤ
Čo je nové vo Fitlavia?
Na našom blogu tiež pribudol nový článok Darčeky pre ženu, ktorými podporíš jej zdravie!
Práve prebieha jedinečný Adventný kalendár, ktorý je určený pre našich aktívnych členov. Ako člen/ka každý deň až do Vianoc dostaneš jedinečný darček vo forme videí, tréningov, e-bookov a receptov! Ak sa chceš zapojiť stále môžeš - stačí, ak budeš mať aktívne členstvo a prihlásiš sa k odberu našich mailov! 😎🥳
Ako sa ti páčil tento newsletter?
Vyplň kratučký 2-minútový dotazník a získaj ZDARMA ťahák Nákupný zoznam. Ak sa ti náš newsletter páčil, nezabudni ho preposlať svojej kamarátke či kamarátovi! ;)
VYPLNIŤ DOTAZNÍK
Prajeme krásny, aktívny a zdravý víkend! Tvoja Fitlavia
Tento e-mail bol odoslaný na adresu xxx@ureader.com. Odosielateľom je Fitlavia, redakcia@fitlavia.sk.
Tento email ti prišiel preto, lebo si prejavil/a záujem o niektorý z našich produktov. Z odberu sa môžeš kedykoľvek odhlásiť.